**Tadbirkorlik uchun maʼmuriy va soliq yukini yanada kamaytirish tizimi takomillashtiriladi**

O‘zbekiston Respublikasi Prezidenti “Tadbirkorlik subyektlari uchun maʼmuriy va soliq yukini yanada kamaytirish, biznesning qonuniy manfaatlarini himoya qilish tizimini takomillashtirish chora-tadbirlari to‘g‘risida”gi  farmonni imzoladi. (PF-6314. 15.09.2021-yil)

Unga ko‘ra:

2021-yil 1-oktabrdan qatʼiy belgilangan miqdordagi jismoniy shaxslardan olinadigan daromad solig‘i to‘lovchisi bo‘lgan yakka tartibdagi tadbirkorlar tomonidan soliq organlariga soliq hisobotini topshirish majburiyati;

alohida tayyor import isteʼmol tovarlarining bojxona deklaratsiyasi rasmiylashtirilgan sanadan keyin 12 oy o‘tgach sotuvga qo‘yilishi hamda chakana savdoda realizatsiya qilinishiga qo‘yilgan taqiq bekor qilinadi.

2022-yil 1-yanvardan 2023-yil 1-yanvarga qadar respublika tumanlarida (Toshkent shahri bundan mustasno) faoliyat yurituvchi yakka tartibdagi tadbirkorlik subyektlariga belgilangan ijtimoiy soliq stavkasi ikki baravarga pasaytirilgan holda BHMning 50 foizi miqdorida belgilanadi.

2021-yil 1-oktyabrdan tegishli davlat boshqaruvi organlari va mahalliy davlat hokimiyati organlarining nazorat funksiyalarini bekor qilinadi.

Sayyor soliq tekshiruvi vakolatli organni xabardor etish tartibida o‘tkaziladigan tekshiruvlar ro‘yxatiga kiritiladi.

2022-yil 1-yanvardan nazorat qiluvchi organlar tadbirkorlik subyektlari faoliyatini belgilangan tartibda tasdiqlangan savolnoma bo‘yicha tekshiradi.

2022-yil 1-aprelga qadar tadbirkorlik sohasida davlat nazorati bilan bog‘liq katta hajmdagi maʼlumotlarni yig‘ish, tahlil qilish va qayta ishlash imkonini beruvchi “Yagona davlat nazorati” axborot tizimi ishga tushiriladi.

2022-yildan tadbirkorlik subyektlariga maʼmuriy bosim darajasini aniqlash va yengillashtirish, huquqbuzarliklarning oldini olishga qaratilgan Tadbirkorlik faoliyati erkinligi indeksi joriy etiladi.

Shuningdek, tadbirkorlik faoliyatini yuritishni yengillashtirish va biznesning qonuniy manfaatlarini himoya qilish tizimini takomillashtirish bo‘yicha “yo‘l xaritasi” tasdiqlandi.